mūrdhā́namupadiśánneṣa vā́ atiṣṭhā́ vaiśvānara íti cákṣuṣī upadiśánnuvācaiṣa vaí sutátejā vaiśvānara íti nā́sike upadiśánnuvācaiṣa vai pŕ̥thagvartmā vaiśvānara íti múkhyamākāśámupadiśánnuvācaiṣa vaí bahuló vaiśvānara íti múkhyā apá upadiśánnuvācaiṣa vaí rayírvaiśvānaro íti chúbukamupadiśánnuvācaiṣa vaí pratiṣṭhā́ vaiśvānara íti sá eṣò'gnírvaiśvānaro yatpúruṣaḥ sa yó haitámevámagníṃ vaiśvānaram púruṣavidham púruṣe'ntaḥ prátiṣṭhitaṃ vedā́pa punarmr̥tyúṃ jayati sárvamā́yureti ná hāsya bruvāṇáṃ caná vaiśvānaró hinasti